《灵栖岩》
宋代·宋蒙

巀巀嶪嶪山如簇，磊磊落落石如屋。上有绿树之阴阴，下有寒溜之涔涔。

通天有窦十馀丈，游子扪萝来复往。是中端合巢神仙，桃花流水何杳然。

我来正值春风暮，似笑贤劳又还去。准拟酾酒聊从容，对此坐想飞来峰。

作者简介：宋蒙，孝宗淳熙四年（一一七七）为萍乡县丞（清同治《萍乡县志》卷八）。